als_Latn dik_Latn sag_Latn
Veprimtaritë korruptive u marrin një trilion Dollarë çdo vit vendeve të varfra, që i përkasin botës së tretë. Miliona njerëz në këto vende, për pasojë vdesin, shkruhet në një raport të organizatës kundër varfërisë “One”, me bazë në SHBA. Kjo organizatë vëren se përparimi i bërë në dy dekadat e fundit në luftën kundër varfërisë, po rrezikohet nga korrupsioni dhe krimi i organizuar. Në korrupsion përfshihet edhe veprimtaria e firmave fantazmë apo pastrimi i parave. Kjo bën, sipas raportit, që 3.6 milionë njerëz humbin jetën prej varfërisë ekstreme. Shtetet e përfshira në këtë skandal janë kryesisht afrikane. “Korrupsioni pengon investimet private dhe tkurr rritjen ekonomike. Gjithashtu rriten kostot e të bërit biznes. Të gjitha këto çojnë edhe në paqëndrueshmërinë politike”, theksohet në raport. Korrupsioni është vrasës në vendet në zhvillim, nënvizon dokumenti. Qeveritë pengohen të përdorin burimet e tyre për investime në shëndetësi, sigurinë ushqimore apo infrastrukturën thelbësore, gjë që u kushton edhe jetën njerëzve.
als_Latn